Прэсавага сакратара АГП Ганну Красуліну судзяць за ўдзел у несанкцыянаваным масавым мерапрыемстве — 30 сакавіка яна разам зь іншымі актывістамі АГП сустракала каля ізалятару на Акрэсьціна свайго аднапартыйца, Дзьмітрыя Кавалгіна, які выходзіў з ізалятару пасьля 5 сутак арышту за Дзень Волі. Тады актывісты разгарнулі бела-чырвона-белы сьцяг пад турэмнымі вокнамі.